

**Автотұрақтар (паркингтер) үшін бөлінген жерлерге салынатын базалық салық мөлшерлемесінің кейбір мәселелері туралы**

VII сайланған Алматы қаласы мәслихатының кезектен тыс ХХV сессиясының 2022 жылғы 12 қыркүйектегі № 155 шешiмi. Қазақстан Республикасының Әділет министрлігінде 2022 жылғы 12 қыркүйекте № 29511 болып тіркелді

      "Салық және бюджетке төленетін басқа да міндетті төлемдер туралы (Салық кодексі)" Қазақстан Республикасы Кодексінің 505-бабына, 509-бабының 3-тармағына, "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасы Заңының 6-бабы 1-тармағының 13) тармақшасына сәйкес, Алматы қаласының мәслихаты ШЕШТІ:

      1. Осы шешімнің 1-қосымшасына сәйкес Алматы қаласындағы автотұрақтардың (паркингтердің) санаты белгіленсін.

      2. Осы шешімнің 2-қосымшасына сәйкес автотұрақтардың (паркингтердің) санатына қарай автотұрақтар (паркингтер) үшін бөлінген жерлерге салынатын базалық салық мөлшерлеменің мөлшері белгіленсін.

      3. Алматы қаласы мәслихатының мынадай шешімдерінің күші жойылды деп танылсын:

      1) "Автотұрақтар (паркингтер) үшін бөлінген жерлерге салынатын базалық салық ставкаларының кейбір мәселелері туралы" Алматы қаласы мәслихатының 2012 жылғы 29 ақпандағы № 12 шешімі (Нормативтік құқықтық актілерді мемлекеттік тіркеу тізілімінде № 930 болып тіркелген);

      2) "V сайланған Алматы қаласы мәслихатының III сессиясының "Автотұрақтар (паркингтер) үшін бөлінген жерлерге салынатын базалық салық ставкасының кейбір мәселелері туралы" 2012 жылғы 29 ақпандағы № 12 шешіміне толықтыру енгізу туралы" Алматы қаласы мәслихатының 2018 жылғы 24 қаңтардағы № 190 шешімі (Нормативтік құқықтық актілерді мемлекеттік тіркеу тізілімінде № 1450 болып тіркелген).

      4. Осы шешім алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Алматы қаласы мәслихатының хатшысы* | *С. Канкуров* |

|  |  |
| --- | --- |
|  | Алматы қаласы мәслихатының 2022 жылғы 12 қыркүйектегі № 155 шешіміне 1-қосымша |

**Алматы қаласындағы автотұрақтардың (паркингтердің) санаттары**

|  |  |  |  |  |
| --- | --- | --- | --- | --- |
| №  р/с | Автотұрақтардың (паркингтердің) типтері және түрлері | Автотұрақтардың (паркингтердің) мақсаты | Алматы қаласындағы нысаналы мақсат жіктемесіне сәйкес жер учаскесінің нысаналы мақсаты | Автотұрақтар дың (паркинг  тердің) санаты |
| 1. | Қызметтік автотұрақтар (паркингтер) | Жеке және заңды тұлғаларға тиесілі автокөліктерді тегін негізде сақтау | Автотұрақтарды (паркингтерді) пайдалану және қызмет көрсету | I санат |
| 2. | Айып автотұрақтары | Көлік құралдарын айып автотұрақтарында сақтау | Автотұрақтарды (паркингтерді) пайдалану және қызмет көрсету |
| 3. | Аз қозғалатын (мүгедектер) топтардың көлік құралдарын және велотранспортты қоятын орындар | Аз қозғалатын (мүгедектер) топтардың көлік құралдарын және велотранспортты сақтау | Автотұрақтарды (паркингтерді) пайдалану және қызмет көрсету |
| 4. | Ғимараттардың цокольді және (немесе) жерасты деңгейінде орналасқан және (немесе) көзделген және осындай ғимараттардың ажырамас құрамдас бөлігі болып табылатын автотұрақтар (паркингтер) | Жеке және заңды тұлғаларға тиесілі көлік құралдарын ақылы және тегін негізде сақтау | Автотұрағы (паркингі) бар ғимаратты, құрылысты пайдалану және қызмет көрсету | II санат |
| 5. | Тұрақты орындары белгіленген күрделі құрылыспен байланысты көп деңгейлі автотұрақтар (паркингтер) | Жыл сайын белгіленген төлем төлейтін жеке және заңды тұлғаларға тиесілі көлік құралдарын сақтау | Көп деңгейлі автотұрақтарды (паркингтерді) пайдалану және қызмет көрсету |
| 5-1. | Мыналармен жабдықталған жеке және заңды тұлғаларға, жеке кәсіпкерлерге тиесілі автотұрақтар (алаң түріндегі):  - энергиямен жабдықтауды жоғалтумен байланысты төтенше жағдайларда шлагбаумдарды апат жағдайында ашу мүмкіндігі бар жабық тұрақтарға арналған тұрақ жабдығымен;  - операторда тұрақтар мен тұрақ жабдықтарының жағдайын бақылау және басқару орталығымен кемінде 3 желісі бар техникалық қолдау орталығының бірегей телефон нөмірінің болуы;  - тұраққа кіретін және шығатын автокөлік құралдарының мемлекеттік нөмірлерін бейне бақылау жүйесімен, оларды автоматты түрде тану, ақпаратты ішкі істер органдарының процессингтік орталығына қорғалған арна бойынша орталықтандырылған биллингтік жүйесіне беру мүмкіндігімен;  - Қазақстан Республикасының қазыналық органдары мен орталық биллингтік жүйесіне онлайн режимінде тұрақ транзакцияларын беру жүйесімен | Бекітілген тариф бойынша ақылы негізде жеке және заңды тұлғаларға, жеке кәсіпкер-лерге тиесілі автокөлік құралдарын қысқа мерзімге қою | Автотұрақтарды (паркингтерді) пайдалану және оларға қызмет көрсету үшін |
| 6. | Тұрақты орындары белгіленген ашық типтегі жерүсті автотұрақтары (паркингтері) | Жыл сайын белгіленген төлем төлейтін жеке және заңды тұлғаларға тиесілі көлік құралдарын сақтау | Автотұрақтарды (паркингтерді) пайдалану және қызмет көрсету | III санат |
| 7. | Тәулік бойы бір орынға бірнеше көлік қойылатын және сағаттық немесе тәуліктік тариф қолданатын автотұрақтар (паркингтер) | Бекітілген тариф бойынша ақылы негізде жеке және заңды тұлғаларға тиесілі көлік құралдарын қысқа мерзімде сақтау | Автотұрақтарды (паркингтерді) пайдалану және қызмет көрсету | IV санат |

|  |  |
| --- | --- |
|  | Алматы қаласы мәслихатының 2022 жылғы 12 қыркүйектегі № 155 шешіміне 2-қосымша |

**Автотұрақтардың (паркингтердің) санатына қарай автотұрақтар (паркингтер)**  
**үшін бөлінген жерлерге салынатын базалық салық мөлшерлеменің мөлшері**

|  |  |  |  |
| --- | --- | --- | --- |
| Автотұрақтардың (паркингтердің) санаты | Тұрғын үй қоры, оның ішінде оның жанындағы құрылыстар мен құрылысжайлар алып жатқан жерді қоспағанда, Алматы қаласының жеріне бір шаршы метр үшін базалық салықтық мөлшерлеме (теңге) | Салық кодексінің 509-бабына сәйкес автотұрақтар (паркингтер) үшін бөлінген жерлерге базалық мөлшерлемелерді ұлғайту мөлшері (есе) | Теңгемен ұлғайту мөлшерін ескере отырып, автотұрақтар (паркингтер) үшін бөлінген Алматы қаласының жерлеріне базалық салық мөлшерлемесі |
| I санат | 28,95 | 1 | 28,95 |
| II санат | 28,95 | 2 | 57,9 |
| III санат | 28,95 | 5 | 144,75 |
| IV санат | 28,95 | 10 | 289,5 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК